|  |  |
| --- | --- |
| **Hajdúszoboszlói Polgármesteri Hivatal**  **Egészségügyi és Szociális Iroda**  4200 Hajdúszoboszló, Hősök tere 1.  Telefon: +36 70 489 4656 e-mail: dede.erika@hajduszob.hu | **5.**  …………………………………….....  kódszám |

|  |  |  |
| --- | --- | --- |
| Ügyiratszám: HSZ/12741/2022  (A 2022. május 19.-i Képviselő-testületi ülés jegyzőkönyvének melléklete) | Ügyintéző: | Dede Erika irodavezető |
| Ellenőrizte: | ………..…… (Jegyző/aljegyző kézjegye) |
| Megtárgyalja:  (bizottságok megnevezése) | Szociális és Egészségügyi Bizottság  Pénzügyi és Gazdasági Bizottság  szavazati arány: egyszerűsített többség |

**BESZÁMOLÓ**

**a Hajdúszoboszlói Gazdasági Szolgáltató Intézmény 2021. évben végzett szakmai tevékenységéről**

**Tisztelt Képviselő-testület!**

**Tisztelt Bizottságok!**

Jogszabályi kötelezettségünknek eleget téve az intézményvezető évente egy alkalommal beszámol az intézményben folyó szakmai munka eredményességéről, a szakmai program végrehajtásáról, a gazdálkodásáról és hatékonyságáról, a gyermekek védelméről és a gyámügyi igazgatásról szóló 1997. évi XXXI. törvény 104. §-ának (1) bekezdésének e) pontjának értelmében.

Az előterjesztés melléklete a 2021. évi átfogó beszámoló, melynek kiemelt része a gyermekétkeztetési feladatok múlt évi ellátása. A beszámoló részletes, megfelelő adattartalommal rendelkezik, a jogszabályi kötelezettség minden tartalmi elemét kifejtette az intézményvezető. Igen szemléletes ábrákat látunk a megelőző évek összehasonlításával, mely teljes képet ad az elmúlt években történt változások értékelésében.

A gyermekétkeztetés vonatkozásában a beszámoló 12. oldalán a 2017-2021. év közötti térítési díj bevételek táblázatában láthatjuk, a 2020-as és 2021-es év vonatkozásában azt, hogy a pandémia és a Gönczy Pál Általános Iskola konyhájának intézménytől való elkerülése miatt, a térítési díj bevételek kb. 40 %-os visszaesése történt, az elmúlt év kb. 7 %-os javulása mellett. Fontos mutatószám, hogy a 749 fős óvodai létszámból 100 %-os támogatásban részesülő gyermekek száma 666 fő. Az intézmény a megváltozott körülményekhez alkalmazkodott, a legjobb kiszolgálási lehetőségeket – saját ételhordóban elvitelre is biztosították az étkezést -teremtette meg a gyermekek ellátása érdekében.

Jelentős változás az intézmény életében, hogy az 5 főzőkonyha mellé, 2021. október 26-án vette át bérleti szerződés keretében az Éltes Mátyás Általános Iskola és Kollégium (továbbiakban: EGYMI) tálalókonyháját, valamint 2021. november 02-től az itt tanuló (52 fő) gyermekek részére – a napi ötszöri étkezés - az ellátást saját főzőkonyhájáról és szállítási kapacitásaik átszervezésével biztosítják. Az új feladat ellátási helyei: az óvodakonyháról biztosítják a tízórait, ebédet és uzsonnát, a Gönczy Pál utca 15. szám alatti főzőkonyháról a reggelit és a vacsorát.

Az intézkedéseit a megjelent veszélyhelyzetre vonatkozó rendeletekhez igazította és folyamatosan egyeztetett a fenntartóval, valamint a szakirodákkal is.

A NEBIH közétkeztetés minősítése tovább folytatódott 2021-ben, témában végzett ismételt minősítésének eredménye a Thököly Imre Általános Iskolában 92 %-os minősítést ért el, míg a Bárdos Lajos Általános Iskolában működő konyha minősítési eredménye 87 % volt.

A konyhák személyi állománya megfelelő, jó szakemberállománnyal rendelkezik az intézmény.

Az intézmény biztosítja a szociális étkeztetést is a városban. A fogyasztók körében rendszeresen végeznek elégedettségi felmérést kérdőívek segítségével, mely értékelését a beszámoló 24-25. oldalán látjuk. A megkérdezettek kb. 90 %-a elégedett az étkeztetéssel.

Az intézmény összes dolgozójának, a múlt évben végzett kiemelkedő munkáját az intézményvezető asszony, a polgármesteri hivatal és az önkormányzat az ellátottak nevében megköszöni.

**Kérem a Tisztelt Képviselő-testületet, hogy az előterjesztést megtárgyalni, és elfogadni szíveskedjen.**

**Határozati javaslat:**

Hajdúszoboszló Város Önkormányzatának Képviselő-testülete a Hajdúszoboszlói Gazdasági Szolgáltató Intézmény 2021. évben végzett szakmai tevékenységéről - kiemelten a gyermekétkeztetési feladatok ellátásáról - szóló beszámolóját elfogadja.

Határidő: azonnal

Felelős: jegyző/irodavezetők

Hajdúszoboszló, 2021. május 12.

Tisztelettel:

**Dede Erika**

*irodavezető*